Lav et referat af nedenstående tekst:

Tekst:
Sig navnet - Joachim Boldsen. Han er blevet kaldt traktor og tonser, men AaB burde måske i fremtiden kalde ham for guldfuglen. Den danske europamester er nemlig guld værd for det nordjyske hold. Ikke nok med at publikum kommer strømmende til Gigantium for at se "ham fra Vild med Dans". Manden har også udgivet en bog, som AaB allerede har tjent penge på, og nu kan klubben så spinde guld på de synergieffekter, der kommer efter EM. - Nationen søger efter helte lige nu. Fodboldlandsholdet har svigtet, det samme har damelandsholdet, så derfor overtager håndboldherrerne den status og bliver kæmpe populære. Samtidig har AaB en superstjerne i form af Joachim Boldsen, som på en måde har samme status som Michael Laudrup og Anja Andersen, siger håndboldkommentator Peter Laigaard til TV2/NORD. Peter Laigaard forudser at der vil komme endnu flere publikummer til AaB's hjemmekampe og kalder klubbens situation for unik, ligesom selve håndboldsporten også vil blive mere populær. - Den vil få et kolossalt løft. Men selvom herrerne bliver endnu mere populære, så har de stadig bevaret ydmygheden og er til at komme i nærheden af og siger, hvad de mener, fortæller Peter Laigaard.

Referat:
Ifølge en håndboldkommentator har AaB lige nu en gylden mulighed for at sikre sig masser af sportslig og økonomisk succes efter den danske EM-triumf. De har nemlig håndherrernes svar på Anja Andersen